NIA ने कहा- केरल के धर्मस्थल और नेताओं पर हमले की प्लानिंग थी, 4 जगह छापामारी हुई
नई दिल्ली। राष्ट्रीय जांच एजेंसी (NIA) ने गुरुवार को केरल में ISIS के एक आतंकी मॉड्यूल का भंडाफोड़ करने का दावा किया। यह मॉड्यूल पूजा स्थलों और कुछ समुदायों के नेताओं पर हमले करने की फिराक में था। एजेंसी के एक प्रवक्ता ने कहा कि
ISIS के एक आतंकी को राष्ट्रीय जांच एजेंसी (NIA) ने गुरुवार को तमिलनाडु से अरेस्ट किया। NIA प्रवक्ता ने बताया कि ये केरल के धर्म स्थल और कुछ समुदायों के नेताओं पर हमले की प्लानिंग कर रहा था।
NIA से इनपुट मिलने के बाद केरल में राज्य की पुलिस ने चार जगह छापामारी भी की। NIA प्रवक्ता ने कहा कि ISIS मॉड्यूल का भंडाफोड़ करने के लिए त्रिशूर में तीन और पलक्कड़ में एक जगह छापा मारा गया। मॉड्यूल के लोग टोही मिशन चला रहे थे और आतंकवादी हमलों की साजिश रच रहे थे।
इससे पहले, मंगलवार को भी NIA ने एक आरोपी आशिफ उर्फ ​​मैथिल अकाथ कोदायिल अशरफ को ट्रैक किया और तमिलनाडु के सत्यमंगलम के पास उसके ठिकाने से गिरफ्तार कर लिया।
अगले दिन (19 जुलाई), आशिफ के साथ-साथ सैयद नबील अहमद, त्रिशूर के शियास टीएस और पलक्कड़ के रईस के घरों की तलाशी ली, यहां से डिजिटल डिवाइस और आपत्तिजनक दस्तावेज जब्त किए गए।
आतंकी हमलों के लिए पैसा जमा कर रहे थे
पकड़ा गया आरोपी आशिफ ISIS की गतिविधियों को बढ़ावा देने, डकैती और अन्य आपराधिक गतिविधियों को अंजाम देकर आतंकवादी हमलों के लिए पैसा जमा करने में लगा था।
NIA ने बताया कि ये केरल में कुछ समुदायों के पूजा स्थलों, नेताओं और कुछ प्रमुख स्थानों की रेकी कर चुके थे। इनका उद्देश्य राज्य में आतंक फैलाना और सांप्रदायिक टकराव पैदा करना था।
आतंकियों के पकड़े जाने से जुड़ी ये खबर भी पढ़ें:
बेंगलुरु से 5 संदिग्ध आतंकी गिरफ्तार, धमाके का प्लान था:पुणे से जयपुर ब्लास्ट के दो साजिशकर्ता और मोतीहारी से PFI का एक टेररिस्ट अरेस्ट
कर्नाटक समेत तीन राज्यों से बुधवार को 8 आतंकी गिरफ्तार किए गए हैं। सेंट्रल क्राइम ब्रांच (CCB) ने बुधवार को बेंगलुरु से 5 संदिग्ध आतंकी पकड़े। ये आतंकी बेंगलुरु में धमाका करने की योजना बना रहे थे। पढ़ें पूरी खबर...
एनआईए कोर्ट में पेश किया गया फैयाज अंसारी: न्यायिक हिरासत में भेजा गया जेल, आईएसआईएस के संदिग्ध आतंकी की लोहरदगा से हुई गिरफ्तारी
झारखंड के लोहरदगा से गिरफ्तार किए गए आईएसआईएस के आतंकी फैयाल अंसारी को एनआईए रांची की स्पेशल कोर्ट में पेश किया गया। जहां से उसे न्यायिक हिरासत में जेल भेज दिया गया है। आज उसे लोहरदगा के न्यू रोड एरिया से गिरफ्तार किया गया। इंटेलिजेंस ब्यूरो, नेशनल इंटेलिजेंस एजेंसी और दिल्ली पुलिस की टीम ने संयुक्त रूप से छापेमारी कर गिरफ्तार किया है। पढ़ें पूरी खबर...